*2022. gada 1. jūlijā*

**Nakts auto orientēšanās nolikums**

**1. Vispārīgie jautājumi**

**1.1.** Sacensības izsludina Mārcienas jauniešu centrs “Ideja” (turpmāk – jauniešu centrs).

**1.2.** Sacensības norisinās 29. jūlijā, plkst. 21:00.

**1.3.** Jebkuru vajadzīgo informāciju par sacensību norisi var iegūt jauniešu centrā. Kontaktpersona: Edgars Mihovs, Jaunā iela – 1, Mārciena, idejabjc@gmail.com, tel. 24505717.

**2. Sacensību organizācija**

**2.1.** Nakts auto orientēšanās ir orientēšanās un atpūtas brauciens, kurā kā pārvietošanās līdzeklis tiek izmantots automobilis, ievērojot visus Ceļu satiksmes noteikumus (turpmāk – CSN).

**2.2.** Dalībnieku kustība notiks pa vispārējās lietošanas ceļiem, kas netiek slēgti publiskai satiksmei.

**2.3.** Brauciena starta un finiša vieta ir Mārcienas pagasta pārvaldes laukums.

**2.4.** Maršruta aptuvenais garums ir 50 km.

**2.5.** Sacensību galvenais dokuments ir “Nakts auto orientēšanās nolikums” (turpmāk – nolikums).

**2.6.** Ar pieteikumu sacensībām, dalībnieki piekrīt un apņemas pildīt un ievērot Latvijas Republikas CSN un šā nolikuma prasības.

**3. Sacensību izsludināšana**

**3.1.** Pieteikšanās sacensībām tiek izsludināta 2022. gada 4. jūlijā, plkst. 19:00.

**3.2.** Sacensību nolikums ir publicēts Mārcienas pagasta mājaslapā <http://www.marciena.lv/> un jauniešu centra “Ideja” mājaslapā <https://bjcideja.weebly.com/> sadaļā “Aktualitātes”.

**4. Sacensību norise**

**4.1.** Braucienā var piedalīties ar jebkuras markas un modeļa transportlīdzekli, kas atbilst CSN un to drīkst vadīt ar B kategorijas vadītāja apliecību. Par automobiļa tehnisko stāvokli brauciena laikā atbild automobiļa vadītājs.

**4.2.** Degviela, kas patērēta sacensību laikā, netiek nodrošināta un apmaksāta.

**4.3.** Dalībnieku automobilī brauciena laikā jābūt vismaz vienam mobilajam telefonam darba kārtībā ar kādu no LV mobilo operatoru pieslēgumu, kura numurs jāuzrāda pieteikumā. Šim numuram ir jābūt iespējai nosūtīt/saņemt WhatsApp ziņas.

**4.4.** Vienam no komandas dalībniekiem pirms starta jāuzrāda derīga vadītāja apliecība, pretējā gadījumā dalība sacensībās tiek anulēta.

**4.5.** Komandu starti tiek noteikti 5 minūšu intervālos pēc plkst. 21:00. Starta laikus norāda sacensību organizatori, paziņojot katra auto valsts reģistrācijas numuru un starta laiku. Starta laiks, nepieciešamības gadījumā, tiek norādīts arī atbilžu lapā, kas tiek izsniegta katrai komandai.

**4.6.** Sacensību startā katrai komandai ir pieejama karte ar norādītajiem kontrolpunktiem kā arī atbilžu lapa.

**4.7.** Brauciena laikā jāievēro Latvijas Republikas CSN šā Nolikuma un atbilžu lapas prasības.

**4.8.** Ja brauciena laikā vai rezultātu aprēķināšanas procesā rodas neskaidra situācija, kura nav skaidri aprakstīta Nolikumā un atbilžu lapā, gala lēmumu par tās risinājumu pieņem organizatori.

**4.9.** Visus jautājumus par brauciena norisi vai tās noteikumiem komanda drīkst uzdot organizatoram tikai līdz savas komandas startam. Telefoniskas konsultācijas pēc komandas starta ir atļautas tikai vienu reizi.

**4.10.** Piedaloties braucienā, komandas dalībnieki neiebilst pret brauciena organizatoru rīcībā nonākušo brauciena dalībnieku vārdu, uzvārdu, kā arī fotogrāfiju un videomateriālu publiskošanu (medijos vai sociālajos tīklos) vai izmantošanu pašreklāmas vajadzībām bez atlīdzības.

**4.11.** Katrs komandas dalībnieks (ieskaitot pasažierus) pilnībā atbild par savu rīcību un veselību brauciena laikā, tās izraisītajām sekām un nodarītajiem zaudējumiem sev un trešajām personām.

**4.12.** Dalībnieku skaits nedrīkst pārsniegt 5 cilvēkus, bet nedrīkst būt mazāks kā 2 cilvēki. Visu dalībnieku vietām jābūt aprīkotām ar drošības jostām.

**4.13.** Ja brauciena laikā tiek konstatēts kāds CSN pārkāpums vai šā nolikuma noteikumu pārkāpums, komanda tiek diskvalificēta no dalības pasākumā. Komandas diskvalifikācija nav pārsūdzama.

**4.14.** Sacensību uzvaras gadījumā, balvas saņem tikai pieteikumā norādītās personas un pirms starta norādītās personas.

**4.15.** Brauciena laikā komanda drīkst zvanīt organizatoram tikai ārkārtas situācijās (izstāšanās no brauciena, avārijas gadījumā utml.).

**4.16.** Ja komanda izvēlas atteikties no turpmākas dalības sacensībās, par to jāpaziņo sacensību organizatoriem nekavējoties. Izstāšanās gadījumā kontrolpunktu karte un atbilžu lapa nav jāatgriež sacensību organizatoriem.

**4.17.** Komandas finišē līdz ar atbilžu lapas iesniegšanu sacensību organizatoriem. Kāda uzdevuma neizpilde vai kontrolpunkta neapmeklēšana neveicina komandas diskvalifikāciju.

**4.18.** Ja organizatoriem tiek iesniegts foto/video vai pārbaudāma informācija ar fiksētu dalībnieka CSN pārkāpumu (braukšana, apstāšanās, stāvēšana, kur nedrīkst utml.), tad komanda tiek diskvalificēta.

**5. Pieteikumi**

**5.1.** Pieteikums sacensībām jānosūta uz e-pastu idejabjc@gmail.com vai klātienē, jauniešu centrā (attiecīgajos darba laikos), norādot komandas sastāvu (vārdus, uzvārdus), kontakttālruni u.c. nepieciešamo informāciju. Pieteikšanās beigu termiņš ir 2022. gada 25. jūlijs plkst. 20:00.

**5.2.** Organizatoram ir tiesības atteikt komandai dalību, nepaskaidrojot iemeslu. Atteikums dalībai braucienā nav pārsūdzams.

**5.3.** Kāda dalībnieka neierašanās vai aizvietošana netiek uzskatīta par sacensību noteikumu un nolikuma pārkāpumu. Pirms sacensību starta komandai ir tiesības pievienot dalībniekus, nepārsniedzot nolikumā noteikto dalībnieku skaitu.

**6. Vērtēšana**

**6.1.** Orientēšanās sacensībās uzvar trīs komundas, kas sacensību gaitā būs ieguvuši visvairāk punktus.

**6.2.** Komandas kopējo rezultātu nosaka, summējot punktus par atrastiem kontrolpunktiem un izpildītiem papilduzdevumiem.

**6.3.** Sacensību gaitā patērētais laiks netiek vērtēts.

**6.4.** Sacensību uzvarētāji saņems pārsteiguma balvas no sacensību atbalstītājiem.

**7. Sacensību atbalstītāji**

**7.1.** Sacensības atbalsta Latvijas Lauksaimniecības Universitāte, Biznesa Vadības koledža, kafejnīca “Melnais bullis”, picērija “Neapole”, SIA “TavaDrukātava”, SPA Hotel “Mārcienas muiža” un SIA “Leobella”.

**7.2.** Sacensību atbalstītāji nodrošina balvas konkursa uzvarētājiem.

**8. Rezultātu paziņošana**

**8.1.** Sacensību rezultāti tiks publicēti interneta vietnēs: [www.marciena.lv](http://www.marciena.lv) un [www.bjcideja.weebly.com](http://www.bjcideja.weebly.com).

**8.2.** Sacensību rezultāti tiks publicēti jauniešu centra “Ideja” facebook lapā un Instagram kontā.

**8.3.** Sacensību rezultāti tiks paziņoti 2022. gada 1. augustā.

**8.4.** Par balvu saņemšanu jauniešu centrs sazināsies personīgi ar sacensību uzvarētājiem līdz 5. augustam.

*Sacensību “Nakts auto orientēšanās”organizators*

*Mārcienas jauniešu centrs “Ideja”*

*Tel. 24505717*

*idejabjc@gmail.com*